# data[].attributes.headline
Cikk jelent meg a témahetünkről a vármegyei sajtóban

# data[].attributes.subject
Cikk jelent meg a témahetünkről a vármegyei sajtóban

# data[].attributes.attachment_link.readable_text
Idén 200 éve annak, hogy megszületett a magyar irodalomtörténet legismertebb alakja, Petőfi Sándor. A költő irodalmi munkáin túl a magyar szabadság élharcosa is volt, aki - mindmáig tisztázatlan körülmények között - hunyhatott el egy a hazáért vívott csatában. Születésének bicentenáriumán országszerte programokkal emlékeznek meg a költőkről az intézmények.

A Miskolci Herman Ottó Általános Iskola és Alapfokú Művészeti Iskolában is így tettek, egy teljes héten át interaktív programokon vehettek részt az intézmény diákjai.

A Petőfi 200 digitális témahét egy különleges programmal indult: VR-szemüveggel különféle kalandokat élhettek át a tanulók olyan helyeken, amiket Petőfi biztosan nem láthatott. Volt repülés és mászkálás modern városi környezetben, szlalomozás autók között, liftezés, de még egy nagy emeletes ház széléről is lenézhettek a diákok.

Kinyitották aztán a Pilvax Kávézót. Az étlapon szereplő különlegességek mindegyikéhez tartozott egy QR-kód, ami egy kérdést rejtett - ha a diákok helyesen válaszoltak, megkapták a kiválasztott italt. Persze senki nem maradt innivaló nélkül: népszerű volt a Babachinót a'la Petőfi Zoltán és a 12 pontos espresso macchiato, vagy épp a Lungo Lajos (Kossuth). Minden ital nagy szakértelemmel, gyerekbarát, koffeinmentes változatban készült el.

Az első rap-versenyt is megrendezték az iskolában, hatalmas volt az érdeklődés. A diákok fantasztikus hangulatot teremtettek: voltak, akik Petőfi verseit adták elő, mások saját szerzeményekkel készültek, amiket előre megadott, Petőfihez köthető szavakkal kellett megspékelni.

A tanórákon volt versfordítás tablet segítségével, digitális tartalomgyártás, wordwall feladatok, interaktív, játékos matematikai feladatok, Petőfi szülőházának elkészítése, internetes képkeresés és feltöltés, izgalmas online szabadulószoba és még sok más. A tanórák közötti szünetekben pedig Petőfi megzenésített versei, Pilvaker feldolgozások szóltak a sulirádióban.

# data[].attributes.attachment_link.keywords[]
mikom miskolci kommunikációs nonprofit kft

# data[].attributes.attachment_link.title
Petőfi 200 digitális témahét a Herman általános iskolában

# data[].attributes.attachment_link.description
Idén 200 éve annak, hogy megszületett a magyar irodalomtörténet legismertebb alakja, Petőfi Sándor. A költő irodalmi munkáin túl a magyar szabadság élharcosa is volt, aki - mindmáig tisztázatlan körülmények között - hunyhatott el egy a hazáért vívott csatában. Születésének bicentenáriumán országszerte programokkal emlékeznek meg a költőkről az intézmények.

# data[].attributes.attachment_link.title
Herman Ottó Általános Iskola   Digitális Témahét 2023

# data[].attributes.body
Logopédiai és más fejlesztő foglalkozásokon Logopédiai órákon puzzle, szófelhő, kersztrejtvény készült Petőfivel kapcsolatosan.

# data[].attributes.body
A 16-os teremben megnyitottuk a Pilvax kávéházat, ahol megpróbáltuk megidézni a kor szellemét.
Különleges étlap várta a betérő tanulókat, akik osztályonként, 4 fős csapatokban érkeztek.
A kávékülönlegességek "ára" egy-egy Petőfivel kapcsolatos kérdés megválaszolása volt, amit QR kódok mögé rejtettünk.
A vendégek kiválasztották az áhított inomságot, majd okostelefonjuk segítségével leolvasták a QR-kódot. Megfejtették az ott található rejtvényt és a "felszolgálók" (= két vállalkozó szellemű lelkes kolléganő) már hozta is a rendelést.

# data[].attributes.body
Petőfiről rengeteg MÉM kering az interneten. Ezeket gyűjtöttük csokorba és állítottuk ki az aulában. Nem feledkeztünk meg a MÉM műfajának meghatározásáról sem.

# data[].attributes.body
Rendkívül népszerű program volt a Petőfi RAP-verseny, ahol két kategóriában vártuk a nevezéseket:
- Petőfi vers rappelve
- saját alkotás Petőfivel összekapcsolható, előre megadott szavak, szókapcsolatok  felhasználásával (pl. szabadságharc, János vitéz, Füstbe ment terv)
Rengeteg tanuló sereglett össze, alig fértünk a teremben. A "szakértő zsűri" csak úgy kapkodta a fejét a jobbnál jobb produkciók hallatán.
A kis elsősöktől kezdve a már középiskolába készülő nyolcadikosokig mindenki a feladatot komolyan véve, nagy lelkesedéssel lépett fel. Remek délután volt!

# data[].attributes.body
Kedden és csütörtökön a 2. és 4. szünetben Petőfi megzenésített verseit hallgathattuk az iskolarádióban rendszergazdánk közreműködésével.

# data[].attributes.body
Pénteken a Kandó Kálmán Szakgimnázium által meghirdetett programon vendégeskedtek hetedikes tanulóink, ahol részt vettek robotprogramozásban, találkozhattak drónokkal és sok egyéb tevhnikai újdonsággal.

# data[].attributes.body
Minden felsős osztály részt vett a "Ki tud többet Petőfiről?" on-line vetélkedőnkön, amelyet a QUIZIZZ felüetén szerveztünk meg úgy, hogy minden osztály a saját termében belépett és együtt válaszolták meg a kvízkérdéseket.
Természetesen a tagintézményben található osztályok is csatlakoztak.

# data[].attributes.body
A hetet egy "erős" programmal nyitottuk.
"Amit Petőfi biztosan nem láthatott - de lehet, hogy még Te sem" szlogennel nyitottuk meg a témahetet. Sejtettük, hogy a virtuális valóság bemutató nagyon népszerű lesz diákjaink körében. A szerencsések ki is próbálhatták a VR-szemüvegeket, amelyek segítségével hulámvasúton utazhattak, repülhettek vagy felhőkarcolók között bolyonghattak - az aulában.

# data[].attributes.body
Kreatív rajztanárnőnk elkészítette Petőfi életnagyságú papír-mását, "akivel" természetesen a Pilvax kávéház díszlete előtt lehetett szelfizni.